     MINISTERUL CULTURII

CONCEPT
Campania Națională de Lectură, ediția I-a, 2023

Despre Ziua Națională a Lecturii
Ministerul Culturii lansează Campania Națională de lectură prilejuită Zilei Naționale a Lecturii, care va fi marcaă, pentru prima dată în țara noastră - în data de 14 februarie 2023. Declararea Zilei Naționale a Lecturii a fost propusă în contextul marcării, la nivel mondial, a Zilei Internaționale a Cititului Împreună, desfășurată anual în primele zile ale lunii februarie, dar și a zilei de 14 februarie, zi în care s-a născut Marele poet, Grigore Vieru Instituirea zilei de 14 februarie - Ziua Națională a Lecturii este un pas important în promovarea culturii lecturii în societatea noastră. De menționat că, pe 15 februarie, Ziua Naţională a Lecturii este marcată începând cu anul 2022 și în România.
Campania Națională de Lectură își propune să stabilească lectura ca obicei în rândul tuturor persoanelor și categoriilor de vârstă. Lectura este fundamentul unei societăți bazate pe cunoaștere, care, la rândul său, ajută la construirea unei economii bazate pe cunoaștere. Inițiativa vine să sublinieze lectura ca o abilitate cheie pentru învățarea pe tot parcursul vieții.
În context, ne propunem ca Ziua Națională a Lecturii să devină prin tradiție un eveniment anual în cadrul căruia diverse entități guvernamentale și private, împreună cu instituții de învățământ și culturale să participe la programe pentru a construi o societate a cititorilor înarmată cu știință și cunoștințe. Prin urmare, va încurajăm ca Ziua Națională a Lecturii să nu să se încheie după o zi și/sau săptămână de activități de lectură, dar să devină o mișcare continuă de cultivare a obiceiului de a citi ca parte fundamentală a dezvoltării societății. 
Cum putem marca Ziua Națională a Lecturii?
Pentru a onora Ziua Națională a Lecturii, fiecare din noi poate avea felul său de a celebra Ziua Națională a Lecturii: prin citirea unei cărți preferate, oferirea unei cărți unui prieten sau unui membru al familiei. De asemenea, vă puteți alătura pentru a promova mesajul cu referire la coeziunea și împărtășirea valorii lecturii prin activități de colectare de carte și donații, cluburi de lectură, ateliere de scriere creativă, ateliere de ilustrare de carte, discuții libere și dezbateri despre literatură și cărți sau alte programe similare, etc. Și multe altele. Odată organizate, aceste activități pot motiva persoanele și rudele apropiate să includă lectura în programul lor zilnic și, de asemenea, să se bucure de ea.
Ministerul Culturii vă transmite mesajul și îndemnul, ca în Ziua de 14 februarie și săptămâna lecturii, 13-17 februarie 2023, precum și pe durata întregului an, să deschideti cartea preferată, să cumpărați sau să împrumutați una de la biblioteca publica/școlară, și timp de 15 minute, să citiți fie individual, fie în grupuri mici de lucru.

Axe de conținut: 
1. Augmentarea rolului și locului lecturii în societate;
2. Consolidarea culturii lecturii locale prin învăţare intergeneraţională;
3. Încurajarea dragostei pentru lectură prin donații de cărți pentru comunitățile marginalizate;
4. Crearea unui mediu favorabil dezvoltării lecturii în comunitate prin participarea tuturor membrilor comunității în programe și proiecte de dezvoltare a lecturii;
5. Abordarea și stimularea lecturii cărții științifice, de specialitate, de promovare a rezultatelor cercetării;
6. Promovarea lecturii ca un catalizator, ca o prezență indispensabilă proceselor democratice și de transformare.

Activități si acțiuni pe social media:
Va invităm să fiți ambasadorii lecturii prin implicarea în diverse sesiuni de lectură:
1. Lectura textelor/povestirilor și distribuirea acestora și a altor mesaje pe rețelele sociale care promovează și încurajează cartea si lectura; 
2. Promovarea Campaniei Naționale de Lectură pe social media, cu privire la încurajarea mai multor persoane în vederea devenirii - ambasadori ai lecturii.
3. Utilizarea hashtag-ului #ZiuaNationalaLecturii2023


Expunem unele dintre beneficiile lecturii:
1. Cititul dezvoltă facultățile mentale și sporește încrederea în sine, ajutând în același timp oamenii să obțină succesul profesional. Este un instrument excelent pentru a-și îmbogăți limba maternă și ajută la învățarea de noi limbi;
2. Lectura favorizează dialogul cultural constructiv între popoare și culturi diferite;
3. Importanța lecturii nu determină doar capacitatea unui individ să dobândească abilități lingvistice, dar contribuie și la abilitățile lor sociale și cognitive;
4. Lectura ne ​​ajută să facem alegerile corecte în viață și ne dezvoltă personalitatea;
5. Lectura ne oferă perspective noi și capacitatea de a gândi și analiza critic asupra tuturor lucrurilor. Este o parte esențială a învățării și ajută la dezvoltarea capacității noastre de a dobândi cunoștințe din întreaga lume. 








Notă: Alăturat prezentului material, vedeți Programul activităților, prilejuite de consemnarea Zilei Naționale a Lecturii. Programul poate servi ca model (dar nu se limitează doar la prezentele acțiuni) în organizarea/sprijinirea activităților dvs. Recomandăm instituțiilor și tuturor actorilor interesați care se alătură acestei inițiative de a elabora propriul Program de consemnare a Zilei Naționale a Lecturii.
În scopul informării și participării active la activitățile, prilejuite de consemnarea Zilei Naționale a Lecturii, ediția 2023, recomandăm să urmăriți:
· Pagina web a Ministerului Culturii https://mc.gov.md/ro 
· Pagina Facebook a Ministerului Culturii https://www.facebook.com/mc.gov.md 
· Pagina Facebook a Programului Național LecturaCentral https://www.facebook.com/pnlc.bnrm
· Pagina Facebook a Grupului LecturaCentral https://www.facebook.com/groups/205286133498142 
· Lucrarea “Lectura la răscrucea drumurilor salvatoare: Recomandări în sprijinul celebrării primei ediții a „Zilei Naționale a Lecturii” [on line] / Biblioteca Națională a Republicii Moldova http://moldlis.bnrm.md/handle/123456789/1670 





Program național de acțiuni, prilejuite de consemnarea  Zilei Naționale a Lecturii, 2023

Evenimentele prilejuite de consemnarea  Zilei Naționale a Lecturii se vor desfășura în perioada 13 - 16 februarie 2023, în diverse locații și cu public diferit din mediul studios, al cititorilor de diverse categorii, la Editura „Științaˮ, Uniunea Scriitorilor din Moldova, Universitatea de Stat din Moldova, Universitatea „Ion Creangă”, Liceul „Spiru Haret”, Liceul „Aristotel”, Liceul „Da Vinci”, sub formă de discuții privind destinul cărții și al literaturii; întâlniri cu scriitorii notorii din România și Republica Moldova; sesiuni de autografe cu scriitori; lecturi publice; dezbateri/masă rotundă.

Participă oaspeți de înaltă ținută scriitoricească: Ana Blandiana (București), Ion Pop (Cluj Napoca), Alexandru Cistelecan (Târgu-Mureș), Ion Bogdan Lefter (București), Ion Mureșan (Cluj Napoca), Adrian Popescu (Cluj Napoca), Simona Popescu (București), Lucian Vasiliu (Iași), Valeriu Stancu (Iași), de rând cu scriitori, poeți și editori din Republica Moldova vor petrece patru zile la Chișinău, timp în care vor vorbi despre carte și lectură, vor promova ediții recente, vor citi din opera lor și vor contura noi tendințe ale criticii literare și abordare a  textului publicistic modern, potrivit unui comunicat al Uniunii Editorilor.

Gheorghe PRINI, director al Editurii Știința și președinte al Uniunii Editorilor din Republica Moldova, unul dintre organizatorii primei ediții a Zilei Naționale a Lecturii, spune că un deliciu pregătit în acest scop este lansarea antologiei „Poezia românească după 1945”: „Unul dintre cei mai redutabili antologatori din spațiul românesc, Ion Pop, a adunat în 4 volume opere poetice a 273 de poeți români, 43 dintre care – basarabeni. Este o veritabilă bijuterie literară, cărți de citit, iubit, prețuit și de lăsat ca moștenire. Este unul dintre cele mai mari proiecte editoriale ale Editurii Știința și ne bucurăm să îi aducem cu această ocazie la Chișinău pe unii dintre autori, multașteptați de public și colegi”.

În agenda manifestărilor: 

- Masa rotundă a Revistei literare: „Noi paradigme poetice. Cum se citeşte poezia contemporană?”,  (13 februarie, ora 15.00) la Uniunea Scriitorilor din Moldova;

- Lansarea antologiei Poezia românească după 1945, în patru volume, antologator: Ion Pop, Editura „Științaˮ; recital poetic la Universitatea de Stat (14 februarie, ora 11.00);

- Сolocviul „Istoria și geografia literaturii române contemporane: generaţii poetice; schimbări de paradigmă; spațiul poeziei române contemporane” la Universitatea „Ion Creangă” (15 februarie, ora 11.00).

- Un moment important în agendă îl reprezintă stabilirea  întâlnirii poeților români contemporani cu membrii clubului de lectură al liceelor „Spiru Haret”, „Aristotel” și „Da Vinci”, în data de 15 februarie.

Suita de manifestări consacrate Zilei Naționale a Lecturii va finaliza cu o Conferință de presă, planificată pentru 16 februarie.

Organizatori ai evenimentelor: Întreprinderea Editorial-Poligrafică „Știința” (Editura „Știința”),  Uniunea Editorilor din Republica Moldova (UERM) în colaborare cu Ministerul Culturii al Republicii Moldova și Uniunea Scriitorilor din Moldova



Program național de acțiuni, prilejuite de consemnarea  Zilei Naționale a Lecturii, 2023
Instituții din subordinea Ministerului Culturii: Biblioteca Națională a Republicii Moldova, Biblioteca Națională pentru Copii “Ion Creangă”

Biblioteca Națională a Republicii Moldova

	Nr
	Titlul
proiectului/acțiunii
	Descriere succintă
	Grup - țintă
	Indicatori
	Perioada
de
desfășurare
	Responsabili/parteneri

	1.
	Elaborarea și lansarea lucrării „Lectura în formarea oamenilor de valoare”:
Recomandări în sprijinul consemnării primei ediții a „Zilei Naționale a Lecturii” (ZNL)

	Pledoarii pro-lectură din partea unui grup de scriitori și recomandări privind organizarea primei ediții a Zilei Naționale a Lecturii
	
Bibliotecarii din Sistemul Național de Biblioteci
	

	
Distribuirea în teritoriu la finalul lunii ianuarie; lansarea în cadrul BNRM - 14 februarie (Ora 9.00 – 10.00)
	
Direcția Cercetare și dezvoltare în biblioteconomie și știința  informării

	2. 
	Ședința Clubului Literar – Artistic Homo Aestheticus
	Discuții despre importanța lecturii, probleme, oportunități oferite de ZNL

	Bibliotecari, librari, editori, cititori etc
	
	14 februarie (Ora 11.00 – 13.00)
	Audiovideoteca Națională
Direcția Cercetare și dezvoltare în biblioteconomie și știința  informării

	3.
	Lansarea Programului Național LecturaCentral, ediția a VI-a 2023

	Discuții.Probleme organizatorice
	Bibliotecari, librari, editori, 
	Conectare ZOOM sau Meet (100 de conectări/300bibliotecari
	14 februarie (Ora 15.00 – 16.00)
	Direcția Cercetare și dezvoltare în biblioteconomie și știința  informării

	
4.
	Expoziție – eveniment
,,Grigore VIERU - maestrul adevărului și al demnității"

	Scopul expoziției: Promovarea valorilor culturale a neamului
	Comunitatea
Publicul larg, Utilizatorii bibliotecii
	Format interesului utilizatorilor și non utilizatorilor
bibliotecilor pentru cultura lecturii;
Promovarea cărții și lecturii;
	14 februarie
	Marketing șI cominicare socială

	 5
	Salon Muzical Junior

	Recital de poezie și muzică din creația lui Grigore Vieru

	Publicul larg, Utilizatorii bibliotecii
bibliotecarii
	Colecție specială valorificată
Promovarea cărții și lecturii;
	 14 februarie
	Audiovideoteca


	6
	Campanie Națională
„Citim cu voce tare împreună” 

	
	Publicul larg, Utilizatorii bibliotecii
bibliotecarii
	Format interesului utilizatorilor și non utilizatorilor
bibliotecilor pentru cultura lecturii;
Promovarea cărții și lecturii;
	 14 februarie
	Direcția Cercetare și dezvoltare în biblioteconomie și știința  informării

	7
	Clubul Literaria
,,În dialog cu Emil Galaicu-Păun....”

	
	Comunitatea
Publicul larg, Utilizatorii bibliotecii
	Colecție specială valorificată
Competenței de cultura lecturii dezvoltate
Promovarea cărții și lecturii;

	14 februarie
	
Literaturile lumii

	8
	Sesiune interactivă Descoperă publicațiile online ale Uniunii Europene și ale Consiliului Europei”
	
	Utilizatorii reali și potențiali ai bibliotecii
	Format interesului utilizatorilor și non utilizatorilor
bibliotecilor pentru cultura lecturii/ cultura informațională

	14 februarie
	CPESC
 

















Biblioteca Națională pentru Copii “Ion Creangă”

	Nr. d/r
	Titlul proiectului/acțiunii
	Descriere succintă
	Grup-țintă
	Indicatori
	Perioada de desfășurare
	Responsabilii/parteneri

	1. 
	Tururi de prezentare a Bibliotecii și serviciilor oferite
	Tururi în spațiile bibliotecii cu prezentarea colecțiilor, serviciilor oferite și informarea vizitatorilor despre modalitatea de înregistrare la bibliotecă
	Copii de la grădinițe
Elevi de la școli, gimnazii și licee
	cc. 1000 de vizitatori
	13-17 februarie
	Director adjunct
Șefii de secții activitate cu publicul

Grădinițe, școli, gimnazii și licee din mun. Chișinău

	2. 
	Dialogul generațiilor despre lectură și cărți
	Eveniment cu participarea unor personalități din diverse domenii (literatură, artă, economie, IT etc.), care vor discuta cu elevii de la liceele „Mircea Eliade, „Vasile Vasilache”, „Principesa Natalia Dadiani” și Gimnaziul „N. H. Costin” despre beneficiile lecturii și rolul cărții în dezvoltarea personală și profesională.
	Elevi din ciclul gimnazial și liceal
	60 participanți
	14 februarie, 
ora 14.30
	Director adjunct
Șefii de secții activitate cu publicul

Gimnazii și licee din mun. Chișinău

	3. 
	Ateliere de lectură
	Activități de citire cu voce tare pentru copii
	Copii de 5-10 ani
	13 ateliere
250 participanți
	14-17 februarie
	Grădinițe, școli, gimnazii, licee

	4. 
	Călători pe aripile imaginației
	Întâlnire online cu scriitoarea Claudia Partole, laureata Premiului Cartea Anului la Salonul Internațional de Carte pentru Copii și Tineret
	Copii de 11-16 ani
	100 participanți
	15 februarie, ora 10.30
	Secția Mediateca

	5. 
	Campania Națională de promovare a lecturii „Să citim împreună!”, ediția a XII-a
	Eveniment de lansare a Campaniei cu participarea protagoniștilor – autorilor cărților promovate în cadrul campaniei:
- Viorica Covalschi „Alice și războiul culorilor”
- Aurelian Silvestru „Copilul înțelept”
- Dumitru Crudu „Ora cinci și șapte minute”
	Copii și adolescenți
	100 participanți
	17 februarie,
ora 14.30
	Secția Dezvoltare în biblioteconomie și științele informării

Uniunea Scriitorilor din Republica Moldova



Muzeul Național de Literatură “Mihail Kogălniceanu”

PROIECTUL NAȚIONAL DE PROMOVARE A LECTURII “CARTEA DESCHISĂ”

Lansare: 14 februarie 2023

Despre proiect
În era internetului, societățile se confruntă cu un interes deficitar față de valorile formative. Se știe că cititul cărților are o influență definitorie asupra formării personalității umane. Lectura cărților pe suport de hârtie, dar și pe suport digital, se află în scădere dramatică. În curriculumul la limba și literatura română din învățământul preuniversitar există o listă de recomandări de lectură, dar care, din cauza caracterului aproape  obligatoriu, nu întotdeauna conduce la stimularea unor lecturi din plăcere. Totodată, rolul profesorului în impulsionarea lecturilor de calitate este unul primordial, iar în lipsa pasiunii pentru citit, acesta poate stinge rapid și iremediabil interesul incipient al elevilor săi față de lectură.

Scopul proiectului: animarea, dezvoltarea și consolidarea interesului față de lectură în rândurile generației în creștere, stimularea initiative creative în rândul elevilor, a gândirii critice și a libertății de exprimare.

Ideea centrală a proiectului: formarea unei rețele de Cluburi de lectură, care s-ar consolida în timp și ar intra în școlile, bibliotecile publice, centrele pentru tineret din Republica Moldova. Clubul de lectură va fi un spațiu prietenos copiilor, în care ei se vor simți liberi, dezinvolți, sinceri, capabili să-și exprime atitudinile și reacțiile față de cele cititte, să emită judecăți de valoare și idei. Aderarea la un Club de lectură nu este obligatorie, însă participarea la activitățile clubului trebuie să-i facă mândri pe elevi de apartenența la o societate elevată. Clubul de lectură va devein un veritabil centru de atracție. Conducătorul Clubului de lectură va fi un profesor/învățător/bibliotecar/director adjunct pentru educație (nu neapărat professor de limba și literature română), dar care are pasiunea cititului. Clubul își va începe activitatea cu câțiva membri entuziasmați de literatură, care îi vor atrage pe alții, făcându-i să-și anime patima cititului. Instituirea Cluburilor de lectură va fi urmată de vizite ale scriitorilor români de pe ambele maluri ale Prutului, de întruniri și dezbateri pe teme literar-culturale și de actualitate socială, de participări la  festivaluri ale lecturii, la târguri de carte, la ateliere și competiții zonale etc. Cluburile de lectură se vor organiza pe categorii de vârstă: cluburi pentru elevi de nivel primar; cluburi pentru adolescenți etc. 
Finalitatea proiectului: o societate cultivată și educată în baza valorilor morale și estetice, rezultate din  contactul cu literatura de bună calitate, în care tinerii să se poată exprima într-un limbaj modern, atractiv și evolutiv; elevi cu gândire critică și cu un nivel înalt de intoleranță în fața manipulărilor și dezinformării, cu o imaginației și potențial creativ valorificate la cele mai înalte cote, dar și cu abilități de comunicare eficiente atât cu semenii, cât și cu persoanele mai în vârstă etc. 
Proiectul Național de Promovare a Lecturii „Cartea deschisă” este inițiat de Ministerul Culturii și Ministerul Educației și Cercetării, în parteneriat cu Muzeul Național al Literaturii Române, Uniunea Editorilor din Republica Moldova, Uniunea Scriitorilor din Republica Moldova, Institutul Cultural Român, Departamentul pentru Relația cu Republica Moldova al Guvernului României, Televiziunea Națională și Radioul Național, alți parteneri.
Unitatea de implementare: Muzeul Național al Literaturii Române (Muzeul Național de Literatură „Mihail Kogălniceanu”).
Durata proiectului: 11 luni.



Programul activităților, prilejuite de consemnarea Zilei Naționale a Lecturii, 2023

Consilii raionale/municipale. Direcții /secții/cultură. Direcții de învățâmânt. Biblioteci publice teritoriale (link-uri la programe pdf)


1. Biblioteca Publică Orășenească “Ion Creangă”, Florești
2. Biblioteca Publică Raională „Dimitrie Cantemir”. Rețeaua de biblioteci publice din r-nul Ungheni
3. Biblioteci publice raionale, r-nul Taraclia
4. Biblioteca Publică Raională „Iulian Filip”, Drochia
5. Direcția Generală Educație, Cultură și Turism, Anenii Noi
6. Direcția Educație, Cultură, Tineret, Sport și Turism, Căușeni
7. Direcția Educație, Drochia
8. Direcția Generală Educație, Ialoveni
9. Direcția Generală Educație și Cultură, Fălești
10. Raionul Ștefan Vodă și IP Gimnaziul Răscăieți, Ștefan Vodă
11. Direcția Generală Educație, Ștefan Vodă
12. Secția Cultură a Consiliului Raional, Basarabeasca
13. Direcția Cultură, Turism Tineret și Sport, Leova
14. Consiliul Raional, Leova. Biblioteca Publică Raională “Valeriu Matei”, Leova
15. Secția Cultură, Biblioteca Publică Raională „Petre Ștefănucă”, Ialoveni
16. Secția Cultură, Consiliul Raional, Ocnița
17. Secția Cultură, Rezina
18. Secția Raională Cultură, Rîșcani
19. Secția Cultură, Tineret și Sport, Telenești
20. Consiliul Raional, Cantemir
21. Raionul Șoldănești







